新南站 (廣州地鐵)

新南站（粵拼：san1 naam4 zaam6；英文：Xinnan Station），規劃同施工時期先後嗌過馬頭莊站（maa5 tau4 zong1 zaam6；Matouzhuang Station）同埋知識城北站（zi1*3 sik1 sing4 bak1 zaam6；Sino-Singapore Guangzhou Knowledge City North Station），係廣州地鐵14號綫嘅車站，2017年12月28號開通，位置喺黃埔區九佛街道新南村口（378省道嘅K5+345標記位）。 佢喺2017年12月28號頭班車開出之後到2018年12月28號14:00（UTC+8）期間，做過14號綫脫網營運嘅車站身份。 結構 樓層 呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係14號綫月台。雖然車站冇休息室，但廁所同母嬰室喺月台東南邊。 打掂 打橫 站廳 新南站嘅站廳收費區喺車站東北邊，西南邊係過街通道。收費區有好多部扶手電梯同樓梯、專用𨋢往返月台都得。 月台 呢個站有一個島式月台，喺九龍大道近新南村同蟹莊村之間嘅地底。 商舖同自助服務 呢個站冇商舖，但得臺自助服務。自助服務凈得部共享雨遮響度。 出入口 呢個站有2個出入口，分别係B同C。 頭尾班車信息同配線圖 車站歷史 規劃 喺2003年份地鐵規劃方案入面重未出現呢個站。2008年，由於份地鐵重新提出嗰時嘅新華綫廣從路段（太和⇆街口）改成14號綫一部分，重喺2010年落實廣州市嘅「北優」發展戰略同埋支持從化同埋知識城嘅發展而起成「人」字樣。期間經過呢個站。 施工 2014年9月24號，車站正式喐手起。 2017年5月28號，最後一部盾構機喺呢個站出窿而正式宣告知識城支綫全綫隧道貫通。 2017年8月22號晏晝，知識城支綫全線最後兩條鋼軌接頭喺呢個站附近接好，長軌亦正式宣告全綫貫通。 開通 2017年12月28號朝頭早，由於14號綫知識城支綫部份正式開通，呢個站亦正式開放。 站名大龍鳳 喺規劃同起緊呢個站嗰時，站名曾經拗咗一餐。早期規劃嗰時嗌馬頭莊站，後嚟喺2017年4月27號份規劃改咗做知識城北站，隨後徵求過社會民眾意見同埋地名考察隊嘅考察，話由於車站係喺新南村地皮範圍入面起，喺2017年9月7號定咗最後站名嗌做新南站。 利用狀況 呢個站嘅主要周邊乘客都係以附近嘅新南村、蠏莊嗰邊啲乘客為主。不過喺啱開通14號綫知識城支綫無耐，因為佢屬脫網營運，加上附近都係啲村莊為主，而且附近地方暫屬開發階段，所以出入站客流方面，B出入口有些少客流，C出入口幾乎拍嗮烏蠅。自從2018年12月28號嘅14號綫主綫開通之後，車站嘅客流多咗好多，其中有一大部份啲客流係往返廣州市區同新南村、蟹莊村周邊啲人為主。 附近嘅建築同景區 新南村 蠏莊村 註同攷 註 攷 上一站·下一站